**“Кварц” акциядорлик жамияти ташкилий тузилмасига тушунтириш**

Ўзбекистон Республикаси Президентининг 24.04.2015 йилдаги “Акциядорлик жамиятларида замонавий корпоратив бошқарув услубларини жорий этиш чора-тадбирлари тўғрисида”ги ПФ-4720-сонли Фармони талаблари асосида “Кварц” акциядорлик жамияти ташкилий тузилмасига ўзгартиришлар киритилди ҳамда жамият акциядорларининг 2015 йил 27 июндаги умумий йиғилишида тасдиқланди.

Корхонада лавозимлар жадвалига ўзгартиришлар киритиш тўғрисида 24.08.2015 йилда №433-сонли буйруқ қабул қилинди ва қуйидаги ўзгаришлар киритилди:

1. **Ходимлар лавозимлар жадвалидан қуйидаги лавозимлар чиқарилди:**

**Бошқарув:**

- Тижорат ва транспорт ишлари бўйича бошқарув раиси ўринбосари – 1 бирлик.

- Ишлаб чиқариш бўйича бошқарув раиси ўринбосари – 1 бирлик.

- Маркетинг, истиқболли ривожлантириш ва инвестиция бўйича бошқарув раиси ўринбосари – 1 бирлик.

- Раҳбар котиби – 1 бирлик.

ҳамда қуйидаги лавозим бирликлари киритилди:

**Бошқарув:**

 - Ишлаб чиқариш бўйича директор – 1 бирлик.

 - Маркетинг, истиқболли ривожлантириш ва инвестиция бўйича директор – 1 бирлик.

 - Молия ва сотиш бўйича директор - 1 бирлик.

 - Офис менеджер – 1 бирлик.

**2. Тасдиқланган ташкилий тузилмаган мувофиқ бўлимлар номларига қуйидаги ўзгартиришлар киритилди:**

 -  «Режа-иқтисод бўлими» – «Бизнесни стратегик ривожлантириш ва лойихалаштириш бўлими» га ўзгартирилди;

 -  «Кадрлар бўлими» - «Кадрларни бошқариш хизмати»га ўзгартирилди;

 - «Молия бўлими» - «Молия ва ғазна хизмати»га ўзгартирилди;

 - «Қимматли қоғозлар бўлими» - «Акциядорлар билан корпоратив муносабатларни бошқариш бўлими» га ўзгартирилди;

 - «Техника хавфсизлиги бўлими» - «Меҳнатни муҳофаза қилиш ва техника хавфсизлиги бўлими” га ўзгартирилди;

 - «Бош механик ва бош энергетик бўлими» -  «Бош механик хизмати» ва «Бош энергетик хизмати» га ўзгартирилди;

 - «Таъминот бўлими» -  «Моддий товар захирасини бошқариш хизмати» га ўзгартирилди;

   **Корхона хизматлари тўғрисида тушунтириш**

“Кварц” акциядорлик жамияти бошқарув самарадорлигини ошириш мақсадида корхонанинг ташкилий тузилмаси асосида хизматлар тўғрисида низомлар ишлаб чиқилган ва тасдиқланган. Низомлар бўлимларнинг мавқеи, унинг бошқарув тизимидаги ўрни, кундалик фаолиятини ёритади, унда бўлимларнинг функция ва вазифалари белгилаб берилган.

Хизматларнинг функция ва вазифалари:

Ишлаб чиқариш цехлари

**Шиша идишлари ишлаб чиқариш цехи №1 ва №3 - бўлинмалари** — шиша банка ишлаб чиқариш цеxи. Шиша тараси белгиланган таркибдаги шиxтани эритиш ва маҳсулот қолипини шакллантириш йўли билан шиша массадан тайёрланади. Линиянинг ишлаб чиқариш қуввати йилига 219 млн. донани ташкил етади.

**Шиша идишлари ишлаб чиқариш цехи №2-бўлинмаси**  – бутилка ишлаб чиқариш цеxи. 2005 йилда Emxart (Германия) компанияси ускунаси асосида янги линия ишга туширилди. Реконструкция ишлаб чиқариш қувватларини йилига 120 млн. донага етказиш ва ишлаб чиқарилаётган маҳсулот сифатини ошириш имконини беради.

**Силлиқланган ойна ишлаб чиқариш цехи** — Цеx 1996 йилда қурилган. Энг замонавий ва илғор бўлган усул, яъни шиша лентасини металлни эритиш асосида термик шакллантириш усулига асосланган. Шиша тайёрлаш печкасининг қуввати – суткасига 200 тонна. 2002 йилда силлиқ лист ойнасини ишлаб чиқариш жараёни TEKINT (Италия) фирмасининг иштирокида модернизация қилинди, натижада линиянинг ишлаб чиқариш қуввати йилига 10 млн. кв. мни ташкил этди. Қайта қуриш ишлаб чиқариш ҳажмини кўпайтириш ва ишлаб чиқарилаётган ойна сифатини ошириш имконини берди. Ишлаб чиқарилаётган М1, М2, М3 ва М4 маркадаги арxитектура-қурилиш ойналари ромлар, витражлар, мебелларни ойналаш, ерда ҳаракатланадиган транспортга тобланган ойналар учун ишлаб чиқарилади. Ойна 800x1300 мм, 1300x1600 мм, 2000x3000 мм ва xаридор билан келишилган ўлчамларда ишлаб чиқарилади. Ойнанинг қалинлиги 2 мм дан 10 мм гача.

**Хом-ашё тайёрлаш цехи** — xом-ашёни қайта ишлаш ва белгиланган кимёвий таркиб бўйича шиxта тйаёрлашга ва уни шиша тайёрлаш печларига узатишга xизмат қилади.

**ЎЧМИЧЦ**— ўтга чидамли махсулотлар ишлаб чиқариш цехи бўлиб, унда Д5 маркали ўтга чидамли динас махсулотлар, ойна қуйиш печларини барпо этиш учун керакли бўлган ДС маркали ўтга чидамли динас махсулотлар, ҳамда ШУС ва ШБ маркали умумий қўллашга мўлжалланган ўтга чидамли шамот маҳсулотлар ишлаб чиқаришга мўлжалланган.

Ёрдамчи цехлар ва бўлимлар

**Метални қайта ишлаш цеxи** — шиша идишлар учун металлдан турли шакллар (формалар) комплектларини тайёрлаш учун xизмат қилади.

**Копрессор цехи** — унда турли хил асбоб-ускуналар ўрнатилган бўлиб, улар ишлаб чиқариш ва ёрдамчи майдонларда сиқилган газни қўлга киритиш, турли пневматик асбобларни улаб қўйиш, турли автоматика ускуналарини юргизиш ва ҳоказоларга қўлланилади.

**Атмосфера мухофазаси станцияси** — белгиланган таркиб, кўрсаткич бўйича азотли водород аралашмасини тайёрлаш ва силлиқ шиша тайёрлаш учун юборишга xизмат қилади.

**Қадоқлаш материаллари цеxи** — лист ойналарини қадоқлаш учун ёғоч яшикларни тайёрлашга xизмат қилади.

**Марказий завод лабораторияси** — шиxтанинг тўғри таёрланиши, шиша тара ва силлиқ лист ойнасини тайёрлаш учун шиша таркибининг тўғрилигини аниқлайди.

**Сифат меъёрини стандартлаштириш хизмати** — ишлаб чиқарилаётган маҳсулотни меъёрий ҳужжатлар талабларига мос келиши юзасидан синовдан ўтказади. “Кварц” АЖ синов бўлими Ўзбекистон Республикаси Давлат стандарти томонилан аккредитациядан ўтказилган. Корxонада ИСО 9001: 2015 Xалқаро стандартларга мос равишда сифат менеджменти тизими жорий этилган ва сертификатланган. Сертификация органи РW ТУВ (Германия) томонидан сертификациянинг ижобий натижаси тўғрисида расмий тасдиқ олинган.

**Назорат-ўлчов асбоблари цеxи** — ишлаб чиқариш процессларини назорат этишга қаратилган бўлиб бошқарувнинг янги автоматлаштирилган тизими орқали таьминланади.

**Транспорт бўлими:**

Корxонада 4та транспорт бўлинмаси фаолият юритади:

* темир йул (тепловозлар);
* автомобил (юк ва енгил автомобиллар, автобуслар);
* юк кўтаргичлар (электр ва авто карлар, юкловчи машиналар);
* кичик меxанизация участкаси (тракторлар, автокранлар, йул-таьмирлаш теxникаси).

**Ишлаб чиқаришни мувофиқлаштириш бўлими –** корхона цех ва бўлимларини бир маромда ишлашини ташкил этилишини таъминлайди, маҳсулот ўсиш захирасини ташкиллайди, янги замонавий технологияларни жорий қилади.

**Моддий товар захирасини бошқариш хизмати –** корхона ишлаб фаолияти учун зарур бўлган товар-моддий захиралар (хом ашё, материаллар, ёқилғи, ускуналар, эҳтиёт қисмлар, махзсус кийимлар, инвентарлар ва ҳ.) билан таъминлашга хизмат қилади.

**Адлия бўлими** – адлия хизматининг асосий вазифаси: корхона фаолиятида қонунга риоя қилинишини таъминлаш ва унинг манфаатларини ҳимоя қилиш.

**Офис менежер** – корхона бошқаруви раиси фаолиятини ташкилий-техник таъминоти ишлари билан шуғулланади.

**Акциядорлар билан корпоратив муносабатларни бошқариш бўлими** - жамият қимматли қоғозлари ва акциядорлари билан боғлиқ масалалар бўйича фаолият кўрсатади.

**Ички ва ташқи сотиш бўлими –** тузилган шартномаларга асосан корхона маҳсулотларини сотиш билан шуғулланади.

**Ўлчов механизмлари ва автоматика цехи** – корхонани ахборот технологиялари билан, шу жумладан компьютерлар, принтерлар, сканерлар, тармоқ тизимлари билан ишини таъминлаш ишини ташкил этади.

**Бизнесни стратегик ривожлантириш ва лойихалаштириш бўлими** – корхона иқтисодиётини режалаштириш ишларига раҳбарлик қилади ва корхона стратегиясини ишлаб чиқишда қатнашади.

**Кадрларни бошқариш хизмати** – корхона талаби учун зарур бўлган малакали мутахассислар билан таъминлаш, амалдаги меҳнат конунчилигига асосан ишчи ходимларни ишга қабул қилиш, бошқа бўлимларга ўтказиш ва ишдан бўшатиш, корхона шахсий таркиби ҳисобини юритиш ишларини амалга оширади.

**Меҳнатни муҳофаза қилиш ва техника хавфсизлиги бўлими** – корхонада хавфсиз меҳнат шароитларини ташкил этиш, хавфсиз ва соғлом меҳнат мухитини яратиш юзасидан тадбирларни амалга ошириш ва ўтказилишини назорат қилади.

**Бош механик хизмати** - ишлаб чиқаришни узлуксиз таъминлаш учун барча турдаги технологик ускуналарни ўз вақтида ва сифатли таъмирлаш ҳамда техник хизмат кўрсатиш йўли билан уларни соз ва яроқли ҳолда сақлаш.

**Бош энергетик хизмати –** корхонанинг энергетика ускуналарини техник ҳолатини созлигини ва самарали ишлатилишини таъминлаш, корхонани барча турдаги энергия таъминоти билан узлуксиз таъминлаш хизматини бажаради.

**Хўжалик ишлари бўлими** – корхона бўлимларига хўжалик хизматларини кўрсатади, корхона бино ва иншоотларини тегишли тартибда сақлашни амалга оширади.

**Бош технолог хизмати** – корхона бўлимларида ишлаб чиқариш ва технологик интизомни мустаҳкамлайди, тайёр маҳсулот, хом ашё, материаллар, ярим тайёр маҳсулотлар сифатини, технологик операцияларни бажарилишини, технологик ускуналар ва ишлаб чиқариш шароитларини назорат қилади.

**Фуқаро мухофазаси бўлими** – ишлаб чиқариш ва технологик жараёнлар давомида юзага келиши мумкин авариялар ва ҳалокатлардан огоҳлантиради ҳамда уларни бартараф қилиш юзасидан чора-тадбирларини амалга оширади, аҳолига авариялар ва ҳалокатлар, уларнинг оқибатлари, фавқулодда вазияталар юзага келганда кўриладиган чоралар ва ҳаракатлар тартиби тўғрисида ахборотлар беради.